Hakaru Haşimoto

Hakaru Haşimoto (, Haşimoto Hakaru; * 1881 Midai (indiki: İqa) Mie prefekturası; † 1934) – yapon patoloqanatomu və cərrahı, ilk dəfə olaraq autoimmun tireoidit xəstəliyini aşkar etmişdir. Hal-hazırda bu xəstəlik onun şərəfinə Haşimoto uru adlandırılmışdır. Haşimoto həkim ailəsində dünyaya gəlmiş, dindar buddist olmuşdur. O, 53 yaşında qarın yatalağından vəfat etmişdir.

 Təhsili və elmi fəaliyyəti 
Haşimoto 1903–1907-ci illərdə Fukuokada Kyuşu Universitetində təhsil almış və oranı müvəffəqiyyətlə başa vurmuşdur. 1908–1912 ci illərdə professor Hayari Miyakenin rəhbərliyi altında cərrahiyyə klinikasında fəaliyyət göstərmişdir. 1912-ci ildə "" adı altında dissertasiya müdafiə edir. Dissertasiyasında o, qalxanabənzər vəzin sonralar onun şərəfinə adlandırılmış Haşimoto uru xəstəliyinin 4 histoloji xarakteristikasını təsvir etmişdir:
 Diffuz limfositar infiltrasiya, 
 Limfoid follikul əmələgəlmə,
 Epitel hüceyrələrin dağılması, 
 Fibroz toxuma proliferasiyası.
Haşimoto dissertasiyasını Berlində "Archiv für klinische Chirurgie" ("Klinik Cərrahiyyə Arxivi") jurnalında dərc etdirərkən öz vətənində hələ tanınmırdı. Bir müddət Berlin, Qöttingen və Londonda qaldıqdan sonra atasının vəfatı və Birinci Dünya müharibəsinin başlanması səbəbindən Yaponiyaya qayıdır və orada visseral cərrah kimi fəaliyyət göstərir.

 Xatirəsi 
Hakaru Haşimotonun təhsil aldığı Kyuşu Universiteti Maidashi kampusundakı yolu bu cərrah-alimin şərəfinə adlandırıb.

 Mənbələr 
 Sawin CT: The heritage of Dr. Hakaru Hashimoto (1881-1934). Endocr J. 2002 Aug;49(4):399-403. PMID 12402970
 Amino N, Tada H, Hidaka Y, Hashimoto K: Hashimoto's disease and Dr. Hakaru Hashimoto. Endocr J. 2002 Aug;49(4):393-7. PMID 12402969

 Xarici keçidlər 
 Die Geschichte der Schilddrüsenmedizin 
 Hakaru Hashimoto - www.whonamedit.com
 Həmçinin bax 
 Haşimoto uru

Kateqoriya:Yaponiya alimləri
Kateqoriya:Yaponiya həkimləri
Kateqoriya:Yaponiya buddistləri